stanford-oval/wikipedia huggingface dataset:
Kotitalous työnantajana
Kotitalous palkanmaksajana

Palkanmaksajana kotitalous voi käyttääpalkan maksamiseen ilmaista Palkka.fi-ohjelmaa. Ohjelmaa kehittää Verohallinnon kanssa yhteistyössä työeläkevakuutusyhtiö ja Työttömyysvakuutusrahasto. Vuoden 2019 alusta lähtien työttömyysvakuutusrahasto ja koulutusrahasto yhdistyivät, jonka jälkeen nimi muuttui Työllisyysrahastoksi.
Vuoden 2019 alusta lähtien, myös kotitaloudella on palkanmaksajana velvollisuus ilmoittaa maksamansa palkat tulorekisteriin.
Kymin työväentalo

| Kymin työväentalo (Karhulan työväentalo) |
| --- | --- |
Osoite:  Karhula
Sijainti:  Kotka
Valmistumisvuosi:  1909
Tuhoutui:  1955
Suunnittelija:  August Rikka
Rakennuttaja:  Kymin työväenyhdistys
Omistaja:  Karhulan Sosialidemokraattinen Työväenyhdistys
Runkorakenne:  hirsi
Kerrosluku:  2
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Kymin työväentalo, myöhemmin Karhulan työväentalo, sijaitsi nykyisessä Kotkan kaupungissa Karhulassa.
Historia

Kymin Työväenyhdistys perustettiin vuonna 1895. Jo sitä ennen oli perustettu Kansantaloudellinen yhdistys, jonka jäsenet siirtyivät sitten Työväenyhdistykseen jäseniksi. Aluksi yhdistys noudatti wrightiläistä linjaa. Kymin työväenyhdistyksen naisosasto perustettiin vuonna 1902. Forssan puoluekokous vuonna 1903 merkitsi irtautumista wrightiläisyydestä. Kymin työväenyhdistyksen yhteyteen perustettiin ammattiosastoja. Vuonna 1904 syntyi sairaus-hautaus-apurengas Turva. Samana vuonna annettiin julkilausuma yleisen ja yhtäläisen äänioikeuden puolesta ja perustettiin äänioikeusrahasto. Perustettiin myös näytelmäseura, jonka nimeksi tuli vuonna 1909 Kymin Työväen Näyttämö. Kymin Työväen Näyttämön toiminnassa oli mukana Hugo Salmela, joka oli yksi punaisten johtajista sisällissodassa. Kymin Työväen Näyttämön toiminta loppui vuonna 1923. Vappujuhlia vietettiin ensi kerran 1.toukokuuta 1905 Sammon kalliolla.
Vuonna 1902 Kymin työväenyhdistys alkoi koota rakennusrahastoa työväentalon rakentamista varten. Vuonna 1906 asetettiin rakennustoimikunta. Rakennustyöhön ryhdyttiin vuonna 1908. Sotakamreeri (nimismies) Salmenilta vuokrattiin tontti. Talo rakennettiin talkoilla August Rikan piirustusten mukaan. Talkooajoja varten työväenyhdistys osti hevosen. Rahaa kerättiin arpajaisilla. Talon nurkkakivi laskettiin helmikuussa 1908 ja talon vihkiäisiä vietettiin maaliskuussa 1909..
Vuonna 1916 työväenyhdistys osti tontin omaksi. Lisäksi ostettiin maa-alue yhdistyksen ala-osastona toimineen Kymin Veikkojen urheilukentäksi.
Sisällissodan aikana suoritetuissa joukkoteloituksissa 5.5. ja 12.5. sai surmansa 36 Kymin työväenyhdistyksen jäsentä, joukossa myös yhdistyksen puheenjohtaja. Työväentalo oli takavarikossa. Sisällissodan aikana kunta piti talossa lastenkotia. Toiminta pääsi käynnistymään marraskuussa 1918. Talo luovutettiin takaisin yhdistykselle kesällä 1919.
Rakennus

Talo oli huonossa kunnossa, ja sitä korjattiin vuonna 1922 ja laajennettiin vuonna 1927. Talon pihan puoleiselle sivulla rakennettiin ravintolahuone ja kuisti ja ravintolan päälle 200-paikkainen juhlasali. Vanhaan juhlasaliin rakennettiin 123-paikkainen parveke. Taloon asennettiin höyryllä toimiva keskuslämmitys. Työväentalo oli laajennuksen jälkeen maaseudun taloista suurin.
Talvisodan aikana työväentalo oli puolustusvoimien käytössä. Sodan jälkeen se oli kunnostuksen tarpeessa. Vuosina 1949-1951 taloa remontoitiin. Vuonna 1951 Karhulan kauppalan syntymisen jälkeen yhdistyksen nimi muutettiin Karhulan Sosialidemokraattiseksi Työväenyhdistykseksi ja taloa alettiin kutsua Karhulan työväentaloksi.
Vuonna 1952 tehtiin jälleen ylirakennusmestari Vilho Rikan piirustusten mukaan muutos- ja laajennustöitä. Suurin muutos oli ravintolan remontoiminen anniskeluravintolaksi. Uuden ravintolan avajaiset olivat 11.2.1953.
Työväentalo paloi 11.2.1955. Tuli oli syttynyt Veikkojen salin ja näyttämön välillä ja levisi ullakkoa pitkin. Tulipalossa tuhoutui rakennuksen lisäksi myös usean eri järjestön arkistot, palkintokokoelmat, kokonaisuudessaan myös Työväen Näyttämön arkisto, kirjasto, puvusto ja tarpeisto ja soittokunnan soittimet sekä nuottivarasto.
Työväentalon palon jälkeen työväenyhdistys osti toimitilaksi vuonna 1957 Oy Kymin Kineman, Helilässä toimineen elokuvateatterin kiinteistöineen ja tontteineen.
Toimintaa työväentalolla

Talolla toimivat yhdistyksen ala-osastoina myös Kymin ja Karhulan naisosastot, Sos.dem. Raittiusliiton Kymin osasto, Soittokunta, Kymin (sittemmin Karhulan) Työväennäyttämö ja seitsemän ammattiosastoa.
Talossa pidettiin kokouksia ja järjestettiin tansseja ja puffetti toimi. Siellä esitettiin myös elokuvia, jolloin pianisti neiti Vilhunen tai J. Terho soittivat, koska elokuvissa ei ollut ääntä. Talossa toimi parhaimmillaan yli kaksikymmentä eri järjestöä.
Kymin Veikot oli itsenäistynyt vuonna 1926, ja se omisti talosta kuudesosan. Kymin Veikoilla oli voimistelusali, nyrkkeilysali, pukuhuone ja naistenhuone, suihkuhuone, toimisto, ylä- ja alaeteinen ja porrashuone. Työväen Näyttämö toimi Kymin Veikkojen alaisuudessa.
Musso

Musso on muun muassa seuraavien henkilöiden sukunimi:
Francesco Musso (s. 1937), italialainen nyrkkeilijä ja olympiavoittaja
Guillaume Musso (s. 1974), ranskalainen kirjailija
Juan Musso (s. 1994), argentiinalainen jalkapallomaalivahti
Luigi Musso (1924–1958), italialainen kilpa-autoilija
Mason Musso (s. 1989), yhdysvaltalainen laulaja-lauluntekijä ja kitaristi
Mitchel Musso (s. 1991), yhdysvaltalainen näyttelijä ja laulaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Mohrenstraßen metroasema

Mohrenstraße on asema Berliinin metron linjalla U2 Mitten kaupunginosassa. Aseman läheisyydessä sijaitsee useita valtion ministeriöitä. Asema avautui 1. lokakuuta 1908 nimellä Kaiserhof. Asema tuhoutui osin toisessa maailmansodassa. 18. elokuuta 1950 asemaa uusittiin ja nimettiin uudelleen Ernst Thälmannin mukaan: Thälmannplatz. Nimi vaihtui jälleen 15. huhtikuuta 1986, jolloin asemasta tuli Otto-Grotewohl-Straße. Nykyisen nimensä asema sai 3. lokakuuta 1991.
Montaigu (Vendée)

| Montaigu |
| --- | --- |
 Château de Montaigu
 vaakuna
 Montaigu
 Koordinaatit: 46°58′25″N, 1°18′31″W 
Valtio:  Ranska
Alue:  Pays de la Loire
Departementti:  Vendée
Arrondissementti:  La Roche-sur-Yon
Pinta-ala:  
 – Kokonaispinta-ala:  3,0 km²
Väkiluku (2015):  5 180 
 – Väestötiheys:  1 709 as./km²
Kunnan numero:  85146
 
 Kunnan kotisivut 
Infobox OKVirheellinen NIMI-arvo: 
Montaigu on kunta Vendéen departementissa Pays de la Loiren hallintoalueella läntisessä Ranskassa.
Kunnan nähtävyyksiä on linna Château de Montaigu. Nykyinen linna rakennettiin kuningas Ludvig XI:n määräyksestä 1400-luvulla. Samalla läheinen puro padottiin, jotta linnan ympärille saatiin sitä suojaava lampi. Kuningas Henrik III purki osittain linnoituksen suojavalleja vuonna 1586.
Aiheesta muualla

Kuvia tai muita tiedostoja aiheesta Montaigu (Vendée) Wikimedia Commonsissa
Moolaadé – Suojelus

| Moolaadé – Suojelus |
| --- | --- |

Ohjaaja:  Ousmane Sembène
Käsikirjoittaja:  Ousmane Sembene
Tuottaja:  Ousmane Sembene
Säveltäjä:  Boncana Naiga
Kuvaaja:  Dominique Gentil
Leikkaaja:  Abdellatif Raïss
Valmistustiedot
Valmistusmaa:  Tunisia, Marokko, Kamerun, Burkina Faso, Ranska, Senegal
Ensi-ilta:  2004
Kesto:  126 min
Alkuperäiskieli:  ranska, bambara
Aiheesta muualla
IMDb 
Elonet
AllMovie
Infobox OKNimi-testi OK: 
Moolaadé – Suojelus on senegalilaisen ohjaaja Ousmane Sembènen viimeiseksi jäänyt elokuva vuodelta 2004. Burkina Fasossa kuvattu elokuva kuvaa pelotonta vanhempaa naista, joka perinteisessä länsiafrikkalaisessa kylässä suojelee tyttöjä naisten sukupuolielimiä silpovalta ympärileikkausperinteeltä.
Vuonna 2016 Moolaadé äänestettiin BBC:n kyselyssä tämän vuosisadan 100 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.
Aiheesta muualla

Elokuvan tv-esityksen esittely Iltalehdessä 2009
Mind

Mind on brittiläinen filosofinen aikakausjulkaisu, jota julkaisee nykyään Oxford University Press Mind Associationin puolesta. Julkaisu käsittelee filosofiaa analyyttisen perinteen hengessä.
Julkaisun perusti Alexander Bain vuonna 1876. Tällöin julkaisua toimitti George Croom Robertson. Robertsonin kuoltua vuonna 1891 George Stout otti toimitustyön hoitaakseen. Nykyinen toimittaja on professori Thomas Baldwin Yorkin yliopistosta.
Tunnetuimpia julkaisussa ilmestyneitä artikkeleita on Bertrand Russellin kirjoitus Viittaamisesta (On Denoting), joka ilmestyi vuonna 1905. Alan Turing esitteli Turingin testin ensimmäisen kerran Mindissa vuonna 1950.
Toimittajat

1876 – 1891 – George Croom Robertson
1891 – 1920 – George Frederic Stout
1921 – 1947 – George Edward Moore
1947 – 1972 – Gilbert Ryle
1972 – 1984 – David Hamlyn
1984 – 1990 – Simon Blackburn
1990 – 2000 – Mark Sainsbury
2000 – 2005 – Mike Martin
vuodesta 2005 – Thomas Baldwin
Aiheesta muualla

Mind online
University of York Philosophy Dept
Mussolinin obeliski

Mussolinin obeliski
Mussolinin obeliski on Roomassa Foro Italicon (silloiselta nimeltään Foro Mussolini) urheilukeskuksen edessä sijaitseva monoliitti, joka on pystytetty vuonna 1932 paikalleen Italian diktaattorin Benito Mussolinin aikana ja kunniaksi. Obeliski painaa 300 tonnia. Obeliskin alla on kultakolikoita ja pergamentille kirjoitettu latinankielinen teksti Codex Fori Mussolini, jossa ylistetään fasismin nousua ja Mussolinin väitettyjä urotöitä. Teksti on suunnattu tulevaisuuden yleisölle.
Aiheesta muualla

Kuvia tai muita tiedostoja aiheesta Mussolinin obeliski Wikimedia Commonsissa
Mowat–Wilsonin oireyhtymä

Mowat–Wilsonin oireyhtymän kasvonpiirteitä lapsuuden eri vaiheissa
Mowat–Wilsonin oireyhtymä on kromosomin 2 ZEB2-geenin mutaatioista johtuva oireyhtymä. Sen täsmällinen oirekuva on yksilöllisesti vaihteleva, mutta yhdistäviä tekijöitä ovat oireyhtymälle tyypilliset kasvonpiirteet, psykomotorinen kehitysviive ja kehitysvamma. Kehitysvamma on useimmiten vaikeusasteeltaan keskivaikea tai vaikea.
Mowat–Wilsonin oireyhtymälle ominaisten kasvonpiirteiden joukossa ovat muiden muassa mikrokefalia, syvällä kasvoissa toisistaan etäällä sijaitsevat suuret silmät ja avoin suu. Yleensä kasvonpiirteet korostuvat iän kasvaessa. Usein sairastuneilla lapsilla on hypotonia, jonka lisäksi lihasheikkous on yleistä. Puhumaan oppiminen jää heikoksi, mutta puheen ymmärrys kehittyy paremmaksi. Ennen kymmenettä ikävuotta havaitaan noin yhdeksällä potilaalla kymmenestä epilepsia, joka kuitenkin saattaa lieventyä aikuisuudessa. Mowat–Wilsonin oireyhtymään voi liittyä myös lyhytkasvuisuutta, unihäiriöitä ja erilaisia rakennepoikkeavuuksia, kuten aivokurkiaisen puuttuminen sekä sydämen, verisuonten, virtsa- ja sukupuolielinten, silmien ja lihasten muutokset. Käytöshäiriöt ovat Mowat–Wilsonin oireyhtymästä kärsivillä suunnilleen yhtä yleisiä kuin muilla kehitysvammaisilla.
40–50 % Mowat–Wilsonin oireyhtymästä kärsivistä sairastaa myös Hirschsprungin tautia. Oireyhtymä johtuu yleensä sporadisesta de novo -mutaatiosta, joka ei ole ennaltaehkäistävissä. Erittäin harvinaisissa tapauksissa oireyhtymän taustalla on vanhemman sukusolumosaikismi. Mowat–Wilsonin oireyhtymän esiintyvyydeksi elävinä syntyneillä on arvioitu 1 / 50 000 – 70 000. Mahdollisia erotusdiagnooseja ovat Pitt–Hopkinsin oireyhtymä, Goldberg–Shprintzenin oireyhtymä, Smith–Lemli–Opitzin oireyhtymä ja Angelmanin oireyhtymä.
Mowat–Wilsonin oireyhtymän hoito on yksilöllisesti määritettävää ja oireenmukaista. Ennustetta määrittävät synnynnäiset rakennepoikkeavuudet. Oireyhtymän kuvasivat ensimmäisinä D. R. Mowat ja M. J. Wilson vuonna 1998.
Kris Wu

| Kris Wu> 吴亦凡 |
| --- | --- |
 Kris Wu vuonna 2017
Henkilötiedot
Koko nimi:  Li Jiaheng (李嘉恒) Wu Yi Fan (吴亦凡)
Syntynyt: 6. marraskuuta 1990 (ikä 33) Guangzhou, Kiina
Kansalaisuus:   Kanada
Ammatti:  laulaja, näyttelijä, malli, tuottaja
Muusikko
Taiteilijanimi:  Kris Wu
Laulukielet:  englanti, kiina
Aktiivisena:  2012—2021
Tyylilajit:  Hip-hop, R&B
Yhtyeet:  Exo 2012—2014
Levy-yhtiöt:  Ace Unit Culture, Interscope, Universal Music China, Go East, SM
Aiheesta muualla
Kotisivut
  [ Muokkaa Wikidatassa ] [ ohje ]  
Kris Wu (oik. Wu Yi Fan, yksink.: 吴亦凡; perint.: 吳亦凡; pinyin: Wú Yìfán, synt. Li Jiaheng, yksink.: 李嘉恒; perint.: 李嘉恆; pinyin: Lǐ Jiāhéng; s. 6. lokakuuta 1990 Kanton) on kiinalaiskanadalainen näyttelijä, laulaja, tuottaja ja malli. Hän on Exo -yhtyeen entinen jäsen.
Wu on lähivuosina luonut uraa Manner-Kiinassa sekä soololaulajana että näyttelijänä. Hän on näytellyt muun muassa elokuvissa Mr. Six (2015) ja Journey to the West: The Demons Strike Back (2017), jotka kumpikin ovat yksiä parhaiten menestyneitä elokuvia Kiinassa. Hollywood-debyyttinsä Wu teki elokuvassa XxX 3: Xander Cagen paluu (2017).
Kiinan poliisi pidätti Wun heinäkuussa 2021, sillä tätä syytettiin 30 naisen raiskaamisesta. Kiina tuomitsi Wun marraskuussa 2022 13 vuodeksi vankilaan raiskauksista. Wu määrättiin myös maksamaan 84 miljoonaa dollaria tulojensa salailusta ja muista verotukseen liittyvistä rikoksista.
Diskografia > Studioalbumit

Antares (2018)
Diskografia > EP:t

Testing (2020)
Filmografia

Somewhere Only We Know
Mr. Six
The Mermaid
So Young 2: Never Gone
Sweet Sixteen
L.O.R.D: Legend of Ravaging Dynasties
XxX 3: Xander Cagen paluu
Journey to the West: The Demons Strike Back
Valerian and the City of a Thousand Planets
Europe Raiders
L.O.R.D: Legend of Ravaging Dynasties 2
Mooka

| Mooka (真岡市) |
| --- | --- |
 Igashiran puistoa
 lippu:  symboli
 Mookan sijainti Tochigin prefektuurissa
 Mooka
 Koordinaatit: 36°26′26″N, 140°00′48″E 
Valtio:  Japani
Alue:  Kantō
Prefektuuri:  Tochigin prefektuuri
Pinta-ala:  
 – Kokonaispinta-ala:  167,34 km²
Väkiluku (09/2020):  78 681
 – Väestötiheys:  470 as./km²
Symbolit:  
 – Puu:  Idänselkova
 – Kukka:  Puuvilla
 – Lintu:  Kiuru
 
 https://www.city.moka.lg.jp/ 
Infobox OKVirheellinen NIMI-arvo: 
Mooka (jap. 真岡市, Mooka-shi) on Japanin kaupunki Honshūn saarella Kantōn alueella Tochigin prefektuurissa. Se sijaitsee sisämaassa prefektuurin kaakkoisosassa Kinujoen vasemmalla rannalla. Kaupungin keskustan läpi virtaa Gogyōjoki, ja idässä siihen kuuluu myös vuoristoalueita. Etelässä kaupunki rajautuu Ibarakin prefektuuriin. Mookassa on 78 681 asukasta (syyskuussa 2020) ja sen pinta-ala on 167,34 neliökilometriä.
Mookaa palvelee kolmannen sektorin Mooka-rautatien Mooka-linja.
Kuvia

Sakuramachi jin’ya
Mookan linnan raunioita
Kirsikankukkia Gyōyajoella
Mookan rautatieasema
Mookan kantakaupunki vuoden 1974 ilmakuvassa
Aiheesta muualla

Kuvia tai muita tiedostoja aiheesta Mooka Wikimedia Commonsissa
Kaupungin internetsivut (japaniksi)
Kotitalousvähennys

Kotitalousvähennys on Suomessa valtion- tai kunnallisverosta tehtävä verovähennys, jonka yksityishenkilö voi saada kotona teetetyistä kotitalous-, hoiva- tai hoitotyöstä sekä asunnon ja vapaa-ajan asunnon kunnossapito- ja perusparannustyöstä. Kotitalousvähennys ei ole ansiotuloja pienentävä verovähennys, vaan vähennys joka täysmääräisenä pienentää maksettavien verojen määrää. Kotitalousvähennys pienentää työn verokiilaa.
Yleistä

Kotitalousvähennys otettiin käyttöön vuonna 1997 tukikokeiluna Etelä-Suomen, Oulun ja Lapin lääneissä. Verosta tehtävän vähennyksen rinnalla muualla Suomessa kokeiltiin suoran yritystuen mallia. Kokeilun jälkeen päädyttiin verovähennysmallin käyttöönottoon. Verovähennys laajennettiin vuoden 2001 alusta koko maahan, ja suorasta tuesta luovuttiin.
Kotitalousvähennys on 2 250 euroa henkilöä kohden vuonna 2020. Vähennys on henkilökohtainen, eli puolisot voivat saada vähennystä yhteensä 4 500 euroa vuodessa. Kotitalousvähennyksenä voi vähentää 40 prosenttia ennakkoperintärekisteriin kuuluvalle yrittäjälle tai yritykselle maksetusta työkorvauksesta. Vuotuinen omavastuuosuus on 100 euroa.
Myöntämisperusteet

Kotitalousvähennyksen saa henkilö, joka maksaa asunnossaan tehdystä tavanomaisesta kotitalous-, hoiva- ja hoitotyöstä tai asuntonsa kunnossapidosta taikka perusparannuksesta palkkaa tai työkorvausta. Vähennykseen oikeuttavaa työtä ovat muun muassa verovelvollisen käytössä olevaan asuntoon sekä vapaa-ajan asuntoon tehtävät kunnossapito- ja perusparannustyöt. Vähennystä ei voi hyödyntää uudisrakentamisessa. Myös kodintekniikan, kuten digiboksin, tv-antennin, tietokoneen tai sen oheislaitteen tai ohjelmiston asentamistyön voi vähentää. [lähde? ]
Vuodesta 2005 alkaen vähennyksen saa myös työstä, joka on tehty omien, puolison tai edesmenneen puolison vanhempien, ottovanhempien, kasvattivanhempien tai näiden suoraan ylenevässä polvessa olevien sukulaisten käyttämässä asunnossa. Vähennysoikeus koskee myös edellä mainittujen sukulaisten puolisoiden käyttämässä asunnossa tehtyä työtä. Vähennystä ei myönnetä yhteisölle tai yritykselle. Vähennystä ei siten myönnetä esimerkiksi asunto-osakeyhtiölle. Sen sijaan osakas tai hänen vuokralaisensa saa vähennyksen käyttämässään asunnossa tehdyistä korjaustöistä, jotka asunto-osakeyhtiölain tai yhtiöjärjestyksen mukaan ovat osakkaan vastuulla.
Vähennykseen oikeuttavat kustannukset

Vähentää saa 40 prosenttia arvonlisäverollisesta työkorvauksesta, jos työ on ostettu ennakkoperintärekisteriin merkityltä veronalaista toimintaa harjoittavalta yrittäjältä tai yritykseltä. Yleishyödylliselle yhteisölle esimerkiksi urheilu- ja nuorisoseuralle tavanomaisesta kotitaloustyöstä tai hoiva- ja hoitotyöstä maksetusta työkorvauksesta saa myös vähentää 40 prosenttia. Jos kotitalous on palkannut henkilön työsuhteeseen, vähentää saa 20 prosenttia palkasta ja palkkaan liittyvät työnantajan sivukulut. Palkansaajan osuus työeläke- ja työttömyysvakuutusmaksusta ei oikeuta vähennykseen. Laskuun sisältyvistä tavaroista ja matkakuluista ei myöskään saa vähennystä. Vähennystä ei saa myöskään työhön käytetyn koneen osuudesta.
Määrä ja tuen kohdistuminen

Kotitalousvähennyksen määrä vuonna 2013 oli noin 335 miljoonaa euroa ja sitä käytti 390 000 henkilöä.
Valtiovarainministeriö tutki vähennyksen käyttöä erityyppisissä kotitalouksissa vuonna 2004:
Eniten vähennystä olivat käyttäneet elinkeinonharjoittajat, joilla vähennykset olivat myös keskimäärin suurempia kuin muissa ryhmissä. Myös maatalousyrittäjät ja palkansaajataloudet käyttivät vähennystä paljon suhteessa osuuteensa väestöstä. Kaikista kotitalouksista kuusi prosenttia haki vähennyksen tutkimusvuonna 2004.
Vähennystä käyttäneet taloudet olivat henkilöluvultaan keskimääräistä suurempia. Suurin vähennys kohdistui 3–5 henkilön talouksiin. 2–3 hengen palkansaaja- ja eläkeläistaloudet käyttävät vähennystä yhtä yleisesti. Palkansaajien vähennykset olivat kuitenkin keskimäärin suurempia.
Vähennystä käyttäneiden kotitalouksien veroaste pieneni keskimäärin 1,2 prosenttiyksikköä. Verovaikutus oli suurin eläkeläisiin ja toisaalta yhden hengen talouksiin. Pienillä tuloilla vähennys antoi veroetua keskimäärin 3–5 prosenttiyksikköä, suurituloisilla suhteellinen veroetu pieneni; yli 90 000 euron vuosituloilla kotitalouden veroetu painui alle yhden prosenttiyksikön.
Vähennystä käyttäneet taloudet olivat keskimääräistä parempituloisia. Kolmasosa vähennystä käyttäneistä kotitalouksista ansaitsi 30 000–60 000 euroa vuodessa, neljäsosalla tulot valtionverotuksessa jäivät alle 30 000 euron. Yli 60 000 euroa vuodessa ansaitsevia kotitalouksia oli 41,5 prosenttia vähennyksen saaneista.
Kritiikki

Valtiovarainministeriön raportti 2007 totesi kotitalousvähennyksen työllisyys- ja talousvaikutuksen vaikeasti arvioitavaksi, vaikka arvioi nettovaikutuksen olevan positiivinen. Vanhasen hallituksen mukaan kotitalousvähennys lisää työllisyyttä ja torjuu ilmastonmuutosta lämmityspäästöjä vähentämällä, sillä suurin osa kotitalousvähennyksestä kohdistuu remontteihin.
Suomalaisekonomisteista 75 % pitää kotitalousvähennystä tehokkaana tapana torjua harmaata taloutta, 8 % on eri mieltä. Professori Topi Miettisen mukaan se voi kasvattaa "veronkierrolle kielteistä sosiaalista pääomaa".
Sosiaalipolitiikan professori Heikki Hiilamon mielestä kotitalousvähennys on eriarvoistava, koska vain rikkailla on varaa hyödyntää sitä ja koska se perustuu verovähennyksille. Hiilamo kutsuu sitä hyvätuloisten asumisen tukemiseksi.
Vuonna 2021 julkaistun Valtion taloudellisen tutkimuskeskuksen ja Palkansaajien tutkimuslaitoksen tutkimuksen mukaan kotitalousvähennys ei lisää palveluiden kysyntää eikä vähennä harmaata taloutta.
Aiheesta muualla

Vero.fi[vanhentunut linkki] – Kotitalousvähennyksen hakeminen verkossa ja lisätietoa kotitalousvähennyksestä, Verohallinto
Mussendenin temppeli

Mussendenin temppeli.
Mussendenin temppeli rannalta nähtynä.
Mussendenin temppeli (engl. Mussenden Temple) on pieni ympyränmuotoinen rakennus, joka sijaitsee Atlantin valtameren rantajyrkänteellä lähellä Castlerockia Pohjois-Irlannissa.
Temppeli rakennettiin vuonna 1785, ja se muodostaa osan Frederick Augustus Herveyn kartanosta. Hervey oli Derryn kreivikunnan piispa ja Bristolin neljäs jaarli. Temppeli rakennettiin kirjastoksi, ja sen julkisivun esikuva on antiikin Rooman Vestan temppeli. Temppeli on pyhitetty Herveyn serkulle Frideswide Mussendenille.
Aiheesta muualla

Wikimedia Commonsissa on kuvia tai muita tiedostoja aiheesta .
Mussenden Temple and Downhill Demesne Discover Northern Ireland. (englanniksi)
The scandal behind Mussenden Temple at Downhill National Trust. (englanniksi)
Mustalakkityranni

| Mustalakkityranni |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Tyrannit Tyrannidae
Suku::  Maatyrannit Muscisaxicola
Laji::  frontalis
Kaksiosainen nimi
 Muscisaxicola frontalis  (Burmeister, 1860) 
Katso myös
   Mustalakkityranni Wikispeciesissä   Mustalakkityranni Commonsissa 
Infobox OKNimi-testi OKIUCN-testi OK: 
Mustalakkityranni (Muscisaxicola frontalis) on Etelä-Amerikassa elävä tyranneihin kuuluva varpuslintu. Sitä tavataan Argentiinassa, Boliviassa, Chilessä ja Perussa.
MotorStorm: RC

| MotorStorm: RC |
| --- | --- |
Kehittäjä:  Evolution Studios
Julkaisija:  Sony Computer Entertainment
Jakelija:  PlayStation Store
Pelisarja:  Motorstorm
Julkaistu:  PlayStation 3, PlayStation Vita EU 22. helmikuuta 2012 NA 6. maaliskuuta 2012 JP 29. maaliskuuta 2012
Lajityyppi:  ajopeli
Pelimuoto:  yksinpeli, moninpeli
Ikäluokitus:  ESRB: Kaikenikäisille  PEGI 3 
Alusta:  PlayStation 3, PlayStation Vita
Jakelumuoto:  Digitaalinen jakelu
Lisää peliartikkeleitaVideopelien teemasivulla
Infobox OK : 
MotorStorm: RC on Evolution Studiosin kehittämä ajopeli. Peli julkaistiin PlayStation 3 ja PlayStation Vitalle vuonna 2012.
Aiheesta muualla

MotorStorm: RC MobyGamesissa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:MotorStorm: RC
Käännös suomeksi
Motor Man

| Motor Man Payperwork & Andy Gymhill |
| --- | --- | --- |

Studioalbumin tiedot
 Julkaistu: 8. helmikuuta 2012
 Formaatti: CD
 Tyylilaji: rap
 Levy-yhtiö: Monsp Records
Motor Man on Loost Koos -yhtyeestä tuttujen Särren ja Väiskin 8. helmikuuta 2012 julkaistu yhteisalbumi. Albumin julkaisi Monsp Records ja siitä tehtiin vain tuhannen kappaleen painos. Särre käyttää albumilla nimeä Payperwork ja Väiski nimeä Andy Gymhill. Levy on Monsp Recordsin sadas julkaisu ja sen kataloginumero on MONSP100.
Kappaleet

Everything's Gonne Be Fine Andy – 2.02
Eat Catz – 2.01
People Play God – 4.21
Go Go – 2.17
Don't Smoke Weed Andy – 1.49
Straight From the World I'm Part of – 3.24
For a Clock – 3.53
Four Wall (Reprise) – 2.27
Motor Man – 3.36
Don't Believe the Hype Stranger – 4.52
Weight Problems – 3.52
Take a Way – 4.07
Andy Has Left the Building – 3.01